****

**1ο ΕΡΓΑΣΤΗΡΙΑΚΟ ΚΕΝΤΡΟ ΔΥΤΙΚΗΣ ΑΤΤΙΚΗΣ**

ΓΕΛΑΣ 1 , ΕΛΕΥΣΙΝΑ , Τ.Κ 19200 , Τηλ: 2105562584-2105548714, fax:2105548714, mail@1sek-dytik.att.sch, 1sekdyti@ch.gr

**http://1oekdytattikiserasmus.weebly.com**

[**https://www.facebook.com/1oEKDytikisAttikisErasmus**](https://www.facebook.com/1oEKDytikisAttikisErasmus)

Δελτίο Τύπου

*Ελευσίνα 11/2/2016*

***Πραγματοποίηση Επιμόρφωσης Εκπαιδευτικών του 1ου Εργαστηριακού Κέντρου Δυτικής Αττικής στο πλαίσιο δράσης ΚΑ1/Erasmus+.***

Εκπαιδευτικοί του **1ου Εργαστηριακού Κέντρου (Ε.Κ.) Δυτικής Αττικής,** που εδρεύει στην Ελευσίνα και εξυπηρετεί τις εργαστηριακές ανάγκες των οικείων **ΕΠΑ.Λ**, ολοκλήρωσαν με απόλυτη επιτυχία τη πρώτη φάση της συμμετοχής τους στη **δράση ΚΑ1 / Μαθησιακή Κινητικότητα Προσωπικού Σχολικής Εκπαίδευσης,** υπό τον έλεγχο και τη χρηματοδότηση **Ιδρύματος Κρατικών Υποτροφιών (ΙΚΥ)**.

Με τίτλο **“Using E-Learning in the classroom”** και με κωδικό 2015-1-ΕL01-KA101-013631, η εν λόγω δράση πραγματοποιήθηκε στην Πράγα της Τσεχίας από τις 17-01-2016 έως τις 24-01-2016 και περιελάμβανε την επιμόρφωση των επιλεγμένων εκπαιδευτικών στο σχεδιασμό, κατασκευή και χρήση πρωτοπόρων συστημάτων διδασκαλίας από απόσταση και τη δημιουργία εξειδικευμένων web microsite ανά ειδικότητα και διδασκόμενο μάθημα. Η κατάρτιση των εκπαιδευτικών του **1ου Εργαστηριακού Κέντρου (Ε.Κ.) Δυτικής Αττικής** στη χρήση των υπολογιστών αναγνωρίστηκε ως ιδιαίτερου υψηλού επιπέδου και η απόδοσή τους στο πρόγραμμα εξαιρετικά επιτυχής

Στο περιθώριο του προγράμματος οι συμμετέχοντες είχαν την ευκαιρία να ξεναγηθούν σε διάφορα σημαντικά ιστορικά και πολιτιστικά σημεία της πόλης όπως μουσεία, καθεδρικοί ναοί, κάστρα κ.α., γνωρίζοντας έτσι καλύτερα την ενδιαφέρουσα μεσαιωνική και αναγεννησιακή ιστορία της πόλης. Ιδιαίτερα η επίσκεψη στην Εθνική Πινακοθήκη της Πράγας ήταν διαφωτιστική ως προς την επίδραση του Καθολικισμού στην καθημερινότητα των ανθρώπων από τον 12ο – 17ο αιώνα, ενώ ενημερώθηκαν για την εξέλιξη της Τσέχικης βιομηχανίας και τα επιτεύγματά της Στο Τεχνολογικό Μουσείο της πόλης.

Η δράση συνεχίζεται με τη δεύτερη και πιο ενδιαφέρουσα φάση της. Προγραμματίζεται **εσωτερικό σεμινάριο** για την επιμόρφωση και των υπολοίπων εκπαιδευτικών και η δημιουργία **μιας on line πλατφόρμας εκπαίδευσης** για τη φιλοξενία σημαντικού εκπαιδευτικού υλικού, παρέχοντας στους μαθητές του **1ου** **Εργαστηριακό Κέντρο (Ε.Κ.) Δυτικής Αττικής** τη δυνατότητα εμβάθυνσης στη γνώση από την σχολική τάξη ή από οποιοδήποτε σημείο βρίσκονται, τόσο τη σχολική περίοδο όσο και μετά από αυτήν.

**Συντονιστής του προγράμματος είναι ο εκπαιδευτικός Μιτζιφίρης Αθανάσιος,** ενώ στην παιδαγωγική ομάδα του έργου συμμετέχουν **οι εκπαιδευτικοί: Αντωνάκος Γεώργιος, Κοντογιάννη Σοφία, Παππά Μαρία, Τσικανδυλάκης Μιχαήλ, Τσώνη Παναγιώτα.**

Για περισσότερες πληροφορίες μπορείτε να απευθυνθείτε στον Δ/ντη του 1ου Ε.Κ, κ. Θεοδώρου Γεώργιο ή στον κ. Μιτζιφίρη Αθανάσιο στο τηλ.2105562584, στα mail mail@1sek-dytik.att.sch , thanosmitzifiris@yahoo.gr και στις παρακάτω σελίδες:

**http://1oekdytattikiserasmus.weebly.com**

[**https://www.facebook.com/1oEKDytikisAttikisErasmus**](https://www.facebook.com/1oEKDytikisAttikisErasmus)

Με την παράκληση να δημοσιευθεί ή να μεταδοθεί